DIRECȚIA GENERALĂ BIODIVERSITATE

Nr. 1219832

APROB

SECRETAR DE STAT

Dan Ștefan CHIRU

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată SC Enviro EcoSmart, în scopul realizării unei cercetări științifice pentru unele specii de pești din râurile Băiașul, Dosul, Grebla, Topolog, din perimetrul și în proximitatea ariei naturale protejate Parcul Național Cozia.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr. 302/28.06.2023, de asemenea, avizul favorabil al RNP Romsilva-Administrația Parcului Național Cozia, nr. 8/26.05.2023, s-a elaborat proiectul de Ordin pentru aprobarea derogării în scop științific pentru speciile: Barbus barbus, Barbus meridionalis, Cottus gobio, Eudontomyzon mariae, Eudontomyzon danfordi, Gobio kesslerii, Gobio albipinnatus, Misgurnus fossilis, Sabanejewia aurata, Thymallus thymallus, Zingel streber, pe care îl supunem spre aprobare.

DIRECTOR GENERAL

Daniela DRĂCEA

Elaborat: Pasmangiu Ștefan

Consilier

Direcția Generală Biodiversitate